### Resumé

Barnets lov, trådte i kraft den 1. januar 2024. Loven forpligter alle kommuner til at udarbejde et beredskab for negativ social kontrol og æresrelaterede konflikter samt ekstremisme. Beredskabsplanen skal behandles i alle fagudvalg forud for godkendelse i Byrådet. Udvalget bedes drøfte og godkende beredskabsplanen med henblik på videre politisk behandling.

På mødet vil der være oplæg om beredskabsplanen.

### Sagsfremstilling

Den 1. januar 2024 trådte ”Barnets lov” i kraft. Med ”Barnets lov” er kommunerne forpligtet til at udarbejde en fælles, tværgående beredskabsplan til forebyggelse og opsporing af negativ social kontrol og æresrelaterede konflikter blandt børn, unge og voksne. Beredskabsplanen er således gældende for alle forvaltninger.

For at kommunen kan hjælpe borgere (børn, unge og voksne), som er udsat for negativ social kontrol og æresrelaterede konflikter eller ekstremisme rettidigt og kvalificeret, er det væsentligt at professionelle er i stand til at genkende bekymringstegn og ved, hvor de kan få rådgivning og hjælp ift. håndtering af bekymringen. Det gælder professionelle på tværs af alle fagforvaltninger f.eks. frontpersonale på skoler, i fritidstilbud, boligsociale indsatser, sundhedstilbud, jobcenter, Borgerservice og kultur- og foreningstilbud. Den forebyggende og opsporende indsats skal således tænkes ind og varetages i alle fagforvaltninger.

Den vedlagte beredskabsplan er udarbejdet af en tværgående gruppe med repræsentanter fra kommunens forvaltninger i samarbejde med Styrelsen for International Rekruttering og Integration (SIRI) og imødekommer ovenstående krav.

Beredskabsplanen henvender sig til alle professionelle i Vejle Kommune som er i kontakt med borgere, både under og over 18 år og har til formål at skabe et fælles vidensgrundlag, til at kunne forebygge, opspore og håndtere situationer ved mistanke om negativ social kontrol og æresrelaterede konflikter. Der eksisterer i dag en særskilt beredskabsplan til håndtering af ekstremisme, som den nye beredskabsplan henviser til.

Beredskabsplanen er inddelt i et forbyggende, et opsporende og et håndterende afsnit, som giver generel information og viden om æresrelaterede konflikter og negativ social kontrol. Samtidig er beredskabsplanen inddelt i en del, der henvender sig til professionelle, der arbejder med børn og unge, og en del der henvender sig til professionelle, der arbejder med voksne. Der er udarbejdet actioncards på begge dele, så den enkelte leder eller medarbejder har en handleguide at gå ud fra.

Beredskabsplanen dækker hele kommunen, og skal dermed behandles i alle fagudvalg. Efter Byrådets godkendelse er der behov for at sikre implementering i hele organisationen. Direktionen har vedtaget, at den allerede nedsatte gruppe, der har udarbejdet planen, sammen understøtter implementeringen.

### Klima og resiliensvurdering

Ingen bemærkninger

### Historik

#### Økonomi- og Frederikke Danielsen indstiller, 4. april 2024, pkt. 34

at udvalget overfor Byrådet anbefaler at beredskabsplanen godkendes

#### Beslutningen fra Børne og familieudvalget 4. april 2024, pkt. 34:

Anbefalet

Fraværende: Robin Brandt og Sys Skov

#### Økonomi- og Frederikke Danielsen indstiller, 4. april 2024, pkt. 34

at udvalget overfor Byrådet anbefaler at beredskabsplanen godkendes

#### Beslutningen fra [adresse] april 2024, pkt. 28:

Arbejdsmarkedsudvalget anbefaler Byrådet at godkende beredskabsplanen.

Bertil Bertelsen var fraværende under dette punkt.

#### Kultur- og Sundhedsdirektøren indstiller, 22. april 2024, pkt. 31

at udvalget overfor Byrådet anbefaler at beredskabsplanen godkendes

#### Beslutningen fra sundhed og forebyggelsesudvalget den 22. april, pkt. 31:

Anbefales
Lona Schou og Christian Kjær deltog ikke i dagens behandling

#### Velfærdsdirektøren indstiller, 22. april, pkt. 38

at udvalget overfor Byrådet anbefaler at beredskabsplanen godkendes

#### Beslutningen fra voksenudvalget den 22 april, pkt. 38:

Godkendt

Fraværende: Kenny Mathiasen

#### Kultur- og Sundhedsdirektøren indstiller, 23. april 2024, pkt. 63

at udvalget overfor Byrådet anbefaler at beredskabsplanen godkendes

#### Beslutningen fra Kultur og idrætsudvalget 23. april 2024, pkt.  63:

Anbefales. Kultur- og Idrætsudvalget anmoder forvaltningen om kommunikation og dialog med foreningerne, således de ved hvem de skal tage fat i, hvis man oplever sådanne sager.

Ron Laursen deltog ikke i sagens behandling.

#### Økonomi- og Frederikke Danielsen indstiller, 23. april 2024, pkt. 100

at udvalget overfor Byrådet anbefaler at beredskabsplanen godkendes

#### Beslutningen fra Teknisk udvalg 23. april, pkt. 100:

Anbefalet.

#### Velfærdsdirektøren indstiller, 24. april, pkt. 38

at udvalget overfor Byrådet anbefaler at beredskabsplanen godkendes

#### Beslutningen fra Seniorudvalget den 24. april pkt. 38:

Godkendt

Fraværende: Amanda Jespersen og Elias Pedersen

####

#### Økonomi- og Frederikke Danielsen indstiller, 29. maj 2024, pkt. 40

at udvalget overfor Byrådet anbefaler at beredskabsplanen godkendes

#### Beslutningen fra Lokalsamfund og nærdemokrati 29. maj, pkt. 40:

Anbefalet.

Filippa Mathiesen var fraværende.

####

#### Beslutning fra Økonomiudvalget, den 10. juni 2024, punkt 163:

Anbefales.

### Beslutning

Godkendt.

Fraværende: Helge Klausen. I stedet mødte Ulrike Paulsen.

Fraværende: Martin Dam. I stedet mødte Johnny Christoffersen.

Fraværende: Anton Østergaard.

Fraværende: Margit Søndergaard.